**OBILJEŽAVANJE DJEČJEG TJEDNA U GRADU RIJECI**

**od 1. do 11. listopada 2015. godine**

Dječji tjedan je tradicionalna manifestacija posvećena djeci koja se pod motom **Ljubav djeci prije svega** održava u prvom tjednu mjeseca listopada posebno osmišljenim sadržajima, s ciljem promicanja dječjih prava, njihovog položaja u društvu u obitelji i lokalnoj zajednici. Svake godine, organizacije koje se bave ljudskim pravima i slobodama, potiču na poduzimanje konkretnih koraka u zaštiti i unapređenju dječjih prava, radi boljeg razumijevanja, prihvaćanja i dobrobiti sve djece. Djeca su najosjetljivija skupina koja trebaju zaštitu, a čovječanstvo duguje djeci najbolje što ima.

Uz obilježavanje Međunarodnog dana djeteta i dječjeg tjedna, od 1. do 11. listopada 2015. godine Odjel gradske uprave za odgoj i školstvo u suradnji sa udrugama i ustanovama grada Rijeke, pripremio je niz prigodno odabranih predstava, igara i stvaralačkih aktivnosti u kojima učestvuju djeca za djecu.

**1.** **GRADSKO KAZALIŠTE LUTAKA RIJEKA**

U vrijeme Dječjeg tjedna 1. i 2. listopada 2015. godine u Gradskom kazalištu lutaka, Rijeka na programu je izvedba predstave "Nadpostolar Martin" autora i redatelja Renea Medvešeka. Svečana obnova ove kultne predstave održat će se 1. listopada 2015. u 19,00 sati, a 2. listopada 2015. godine u 11,00 sati predstava će se izvoditi za dječje vrtiće.

**2. GRADSKA KNJIŽNICA RIJEKA, DJEČJI ODJEL STRIBOR**, Trg 128. brigade HV 6

U četvrtak, 1. listopada 2015. godine od 10,00 do 11,30 sati ispred Dječjeg odjela Stribor , Trg 128. brigade HV 6, provodit će se demonstracija 3D printanja, printanje posebnih straničnika i ostalih potrepština za čitateljski život.

U petak, 2. listopada 2015. godine od 17,00 do 19,00 sati na štandu ispred Narodne čitaonice Korzo 24, održat će se promocija čitanja pod nazivom "Čitaj mi".

GKR, Dječji odjel Stribor već tradicionalno u vrijeme Dječjeg tjedna provodi program "Jesen u Šumi Striborovoj", koji će se održati u subotu 3. listopada 2015. godine u vremenu od 11,00 do 13,00 sati na Biviu. Šetnju i priču "Škripavi krevet" na livadama planinarske šetnice priča Mejrema Reuter i sva prisutna djeca. Program je namijenjen obiteljima s malom djecom, ali i svim građanima dobre volje.

**3.GLAZBENO SCENSKA UDRUGA " RI- STARS"**

U sklopu programa Dječjeg tjedna Udruga će učenicima nižih razreda osnovnih škola grada Rijeke predstaviti dječju edukativno glazbeno scensku predstavu "Četiri godišnja doba". Predstava je vesela, dinamična i na djeci pristupačan način kroz glumu i glazbene brojeve vodi djecu kroz godišnja doba i upoznaje ih s pravilima lijepog ponašanja.

Predstava je bez naknade i odvijala bi se u prostoru škole. Ukoliko se želi rezervirati termin potrebno je dogovoriti se s gospođom Ksenijom Grozdanić na mail: [ristars@hi.t-com.hr](mailto:ristars@hi.t-com.hr)

ili na mob: 099 2136973

**4. RIJEKA SPORT d.o.o.**

**Astronomski centar Rijeka** i **Bazeni Kantrida** povodom Dječjeg tjedna i Svjetskog tjedna Svemira pripremili su poseban program.

U digitalnom planetariju Astronomskog Centra Rijeka od 6. do 10. listopada 2015. godine prigodno će se prikazivati sljedeće projekcije:

- U utorak, 6. listopada 2015.g. u 18,00 sati – 15 minutna interaktivna prezentacija Otkrivamo Svemir, a nakon toga film "Misija: Mars"

- U srijedu 7. listopada 2015.g. u 18,00 sati - 15 minutna interaktivna prezentacija Otkrivamo Svemir, a nakon toga Svemirske misije – interaktivna prezentacija u trajanju od 45 minuta;

- U petak, 9. listopada 2015.g. u 19,30 sati – 15 minutna interaktivna prezentacija Otkrivamo Svemir, a nakon toga interaktivna prezentacija "Vodič noćnim nebom" u trajanju od 45 minuta.

- U subotu 10. listopada 2015. g. u 19,30 sati – 15 minutna interaktivna prezentacija Otkrivamo Svemir, a nakon toga film "Povratak na Mjesec: zauvijek"

Cilj ovih interaktivnih prezentacija je da se djeci predstavi planetarij na što kvalitetniji način kako bi se uvidio njegov doprinos edukaciji i zabavi jer posjetitelji mogu zahvaljujući tehnologiji digitalnog planetarija te znanja operatera o astronomiji kao i interakciji među posjetiteljima i pitanjima, komentarima i sl. doći do novih znanja na zabavan i moderan način.

Bazeni Kantrida također su svoju ponudu prilagodili manifestaciji pa će u subotu,10. listopada i nedjelju 11. listopada 2015. g. Dječji bazen i Bazen 25 metara bit na raspolaganju samo za djecu uz pratnju roditelja i to u subotu u vremenu od 12,00 do 15,30 sati i nedjelju od 9,00 do 15,00 sati.

Više informacija može se pronaći na stranicama [www.rijekasport.hr](http://www.rijekasport.hr)

**5. DOM MLADIH**

Povodiom Dječjeg tjedna i i Međunarodnog dana djeteta Dom mladih Rijeka ponudio je slijedeće:

* u srijedu 7. listopada 2015. godine od 16,30 do 17,30 sati održat će se informatička radionica Scratch namijenjena učenicima od 1 do 4. razreda.

Scratch je vizuelni programski jezik za izradu interaktivnih priča, animacija i igrica. Ovim programom želi se učenike, posebno nižih razreda osnovne škole, uvesti u svijet programiranja na njima zanimljiv i pristupačan način. Cilj radionice je upoznati učenike sa sučeljem programa, osnovnim pravilima programiranja, te ih motivirati da krenu samostalno izrađivati vlastite aplikacije.

Za sudjelovanje potrebno je izvršiti prijavu putem e-maila na [info@dom-mladih.hr](mailto:info@dom-mladih.hr) . U e-mailu potrebno je dostaviti slijedeće podatke: ime i prezime učenika, razred, škola, kontakt roditelja s napomenom prijava za radionicu “Scratch”. Nekoliko dana prije početka radionice polaznike će kontaktirati voditeljica radionica Svetlana Mauhar- Jurković te potvrditi prijavu. Prijave traju do popunjenja grupe.

* u srijedu 7. listopada 2015. godine od 16,00 do 19,00 sati u Domu mladih organizirat će se rekreativna vožnja bicikle na prometnom poligonu sa pravim semaforima i prometnim znakovima.

Dom mladih, gradska ustanova za organizaciju slobodnog vremena djece i mladih, već niz godina provodi preventivne i edukativne prometne programe. Kroz programe Prvi koraci u prometu, Školske prometne jedinice, Sigurno u prometu i Tečaj upravljanja biciklom tokom školske godine prođe preko 2700 djece.

**6.** **DRUŠTVO "NAŠA DJECA" RIJEKA**

Srijeda, 30. rujna 2015.g

- postava izložbe fotografija "Djeca u pokretu" – Hrvatski kulturni dom na Sušaku

Četvrtak, 1. listopada 2015. g.

* otvaranje izložbe fotografija učenika osnovnih škola na temu "Djeca u pokretu" HKD na Sušaku. Izložba će biti otvorena do 10. listopada 2015.

Ponedjeljak, 5. listopada 2015. g.u 20,00 sati Rotary club – prezentacija Prehrana nekonvencionalnim izvorima iz prirode

Utorak, 6. listopada 2015. u 12,00 sati Info centar- Dječji forum

Konvencija o pravima djeteta , pisanje poruka

Srijeda, 7. listopada 2015.g. od 10 do 12 sati DND, Jelačićev trg 1/IV

- "Prijatelj prijatelju" , prikupljanje igračaka, knjiga, školskog pribora, sportske opreme i dr. za djecu

izbjeglice

Petak 9. listopada 2015. g.od 12 do 16 satiupisi u radionice

* **Šufit** – kazalište za djecu i mlade
* **Zbor "Riječki dječaci"**
* **Pinelić –** likovna radionica
* **Arabeska –** moderni klasični balet
* **Poduke u učenju**
* **Eko radionica (za djecu od 4 do 18 godina)**

Upis u Društvu "Naša djeca" Rijeka mob:091/1140046

Subota, 10. listopada 2015. g. od 10,00 do 13,00 sati Korzo

Ulične trke: romobilijada, biciklijada, rolerijada (učenici od 1. do 8. razreda osnovne škole)

Nedjelja 11. listopada 2015.

* Odlazak na državnu smotru u Stubičke toplice "Dani zahvalnosti za plodove zemlje – Dani kruha"
* Obilježavanje u školama , dječjim vrtićima, đačkim domovima i dr. traje od 1.- 31. listopada 2015.

**7. UDRUGA ZA PROMICANJE DOBROBITI DJECE " PORTIĆ"**

U četvrtak, 1. listopada 2015. g. u Udruzi "Portić" organizirat će se radionica za djecu, otvorenog tipa "Pričaonica-čarobni svijet mašte". Prijave se zaprimaju u Udruzi "Portić" na mob 0915148268

Strukovna udruga za promicanje dobrobiti djece "Portić", Trg Sv. Barbare 5/1, održat će u utorak, 6. listopada i petak, 9. listopada 2015. godine u vremenu od 17,00 do 19,00 sati radionicu "ORIGAMI" za učenike osnovnih škola. Voditeljica je Zdenka Šegota, a prijave se zaprimaju na mob: 091 880 5800

**8. DJEČJI VRTIĆ RIJEKA**

Dječji vrtić Rijeka organizirat će povodom Dječjeg tjedna niz osmišljenih aktivnosti. U pojedinim aktivnostima pod motom "Ljubav djeci prije svega" učestvovat će djeca i njihovi roditelji.

- posjet Prirodoslovnom muzeju – radionica Šišmiši

- organiziranje takmičarskih igara u vrtiću

- scenski igrokaz "Tikvići u gradu", igre dramatizacije - djeca za djecu

- komunikacijske aktivnosti s djecom na temu dječjih prava

- izrada plakata o dječjim pravima, izrada poruka i zastavica o dječjim pravima , dijeljenje

građanima na Korzu

- prikupljanje fotografija djece i njihovih obitelji- izrada obiteljskog vjenčića ;

- posjet djece Gradskom kazalištu lutaka predstava "Nadpostolar Martin" R. Medvešeka,

predstava Klauna Čupka " Idemo u Zoološki vrt" .

- predstava gostujućeg kazališta Produkcija Z - Dobro se dobrim vraća

- izlet djece i roditelja u Fužine – igre na vanjskom prostoru, izlet u Delnice – posjet

domaćinstvu "Pčelica Maja", upoznavanje s načinom proizvodnje meda;

- likovne radionice, pričaonice

- sklop aktivnosti "To sam ja" u čemu sam uspješan, što dobro radim,

- "Kuća dobrih djela", "Klupko prijateljstva" stvaranje pozitivne slike o sebi,

- izrada dječjih poruka roditeljima " Ne volim kada si ljut"